ที่ มท ๐๘10.8/ว กรมส่งเสริมการปกครองท้องถิ่น

ถนนนครราชสีมา กทม. ๑๐๓๐๐

มีนาคม 2565

เรื่อง เร่งรัดการใช้จ่ายงบประมาณรายจ่ายประจำปีงบประมาณ พ.ศ. 2565 แผนงานยุทธศาสตร์ส่งเสริม  
การกระจายอำนาจให้แก่องค์กรปกครองส่วนท้องถิ่น งบเงินอุดหนุนเฉพาะกิจที่จัดสรรให้แก่  
เทศบาลตำบลและองค์การบริหารส่วนตำบล

เรียน ผู้ว่าราชการจังหวัด ทุกจังหวัด ยกเว้นจังหวัดสมุทรปราการ

อ้างถึง 1. หนังสือกรมส่งเสริมการปกครองท้องถิ่น ที่ มท 0810.8/ว 1533 ลงวันที่ 20 กรกฎาคม 2564

2. หนังสือกรมส่งเสริมการปกครองท้องถิ่น ที่ มท 0810.8/ว 1646 ลงวันที่ 2 สิงหาคม 2564

3. หนังสือกรมส่งเสริมการปกครองท้องถิ่น ที่ มท 0810.8/ว 2250 ลงวันที่ 1 ตุลาคม 2564

สิ่งที่ส่งมาด้วย 1. สำเนาหนังสือคณะกรรมการวินิจฉัยปัญหาการจัดซื้อจัดจ้าง กรมบัญชีกลาง

ที่ กค (กวจ) 0405.4/32820 ลงวันที่ 1 สิงหาคม 2562 จำนวน 1 ชุด

2. รายงานสถานะการใช้จ่ายงบประมาณรายจ่าย จำนวน 1 ชุด

ตามที่กรมส่งเสริมการปกครองท้องถิ่นได้แจ้งแนวทางปฏิบัติเร่งรัดการจัดหาพัสดุ  
ตามพระราชบัญญัติงบประมาณรายจ่ายประจำปีงบประมาณ พ.ศ. 2565 ให้จังหวัดแจ้งองค์กรปกครอง  
ส่วนท้องถิ่นที่ได้รับการจัดสรรงบประมาณรายจ่ายประจำปีงบประมาณ พ.ศ. 2565 ตามบัญชีรายการงบประมาณเงินอุดหนุนเฉพาะกิจที่จะได้รับการจัดสรรตามพระราชบัญญัติงบประมาณรายจ่ายประจำปีงบประมาณ พ.ศ. 2565 งบประมาณเงินอุดหนุนที่จัดสรรให้แก่เทศบาลตำบลและองค์การบริหารส่วนตำบล แผนงานยุทธศาสตร์ส่งเสริมการกระจายอำนาจให้แก่องค์กรปกครองส่วนท้องถิ่น เพื่อให้องค์กรปกครอง  
ส่วนท้องถิ่นสามารถก่อหนี้ผูกพันและเบิกจ่ายงบประมาณได้แล้วเสร็จภายในปีงบประมาณ พ.ศ. 2565   
รวมทั้งได้กำหนดแนวทางการปฏิบัติในการบริหารงบประมาณงบเงินอุดหนุนเฉพาะกิจขององค์กรปกครอง  
ส่วนท้องถิ่น ประจำปีงบประมาณ พ.ศ. 2565 โดยให้องค์กรปกครองส่วนท้องถิ่นดำเนินการก่อหนี้ผูกพัน  
ให้เสร็จสิ้นภายในไตรมาสที่ 2 หากรายการเงินอุดหนุนเฉพาะกิจที่เห็นว่าหมดความจำเป็นต้องใช้จ่าย ให้ส่งคืนงบประมาณมายังกรมส่งเสริมการปกครองท้องถิ่นภายในวันที่ 31 มกราคม 2565 ในกรณีที่งบประมาณ  
ที่องค์กรปกครองส่วนท้องถิ่นได้รับจัดสรรมีข้อผิดพลาดคลาดเคลื่อนให้เสนอผู้ว่าราชการจังหวัดพิจารณาอนุมัติแก้ไขเปลี่ยนแปลงเงินจัดสรรก่อนไปดำเนินการตามกระบวนการจัดซื้อจัดจ้างและการจัดหาพัสดุภาครัฐ   
หากรายการใดที่อยู่นอกเหนืออำนาจการพิจารณาของผู้ว่าราชการจังหวัดให้เร่งส่งเรื่องให้กรมส่งเสริม  
การปกครองท้องถิ่นภายในวันที่ 30 มิถุนายน 2565 เพื่อรวบรวมขอทำความตกลงกับสำนักงบประมาณต่อไป   
และกรณีที่ดำเนินการตามกระบวนการจัดซื้อจัดจ้างและการจัดหาพัสดุภาครัฐแล้วมีงบประมาณที่เหลือจ่าย  
จากการจัดซื้อจัดจ้าง หากมีความประสงค์ขอใช้งบประมาณเหลือจ่ายดังกล่าว ให้องค์กรปกครองส่วนท้องถิ่นจัดทำข้อมูลรายงานจังหวัดส่งให้กรมส่งเสริมการปกครองท้องถิ่นจนถึงวันที่ 31 พฤษภาคม 2565 นั้น

กรมส่งเสริมการปกครองท้องถิ่นขอเรียนว่า คณะรัฐมนตรีได้มีมติเมื่อวันที่ 21 ธันวาคม 2564 รับทราบผลการประชุมคณะกรรมการติดตามเร่งรัดการเบิกจ่ายงบประมาณและการใช้จ่ายภาครัฐ   
ครั้งที่ 3/2564 เมื่อวันที่ 3 พฤศจิกายน 2564 โดยกำหนดมาตรการเร่งรัดการเบิกจ่ายงบประมาณ  
และการใช้จ่ายภาครัฐ ประจำปีงบประมาณ พ.ศ. 2565 เพื่อเป็นแนวทางให้หน่วยรับงบประมาณดำเนินการ  
ให้สอดคล้องกับเป้าหมายภาพรวมของประเทศ รวมทั้งกำหนดเป้าหมายการเบิกจ่ายภาพรวม ร้อยละ 93   
ซึ่งเป็นรายจ่ายประจำร้อยละ 98 และรายจ่ายลงทุนร้อยละ 75 ดังนี้

/**รายการ** ...

|  |  |  |  |  |  |
| --- | --- | --- | --- | --- | --- |
| **รายการ** | **รวมเป้าหมาย**  **การเบิกจ่าย** | **เบิกจ่าย**  **ไตรมาส 1** | **เบิกจ่าย**  **ไตรมาส 2** | **เบิกจ่าย**  **ไตรมาส 3** | **เบิกจ่าย**  **ไตรมาส 4** |
| **รายจ่ายภาพรวม**  **(ร้อยละ)** | **ร้อยละ 93** | **ร้อยละ 30**  **(สะสม 30)** | **ร้อยละ 21**  **(สะสม 51)** | **ร้อยละ 21**  **(สะสม 72)** | **ร้อยละ 21**  **(สะสม 93)** |
| **รายจ่ายประจำ**  **(ร้อยละ)** | ร้อยละ 98 | ร้อยละ 34  (สะสม 34) | ร้อยละ 23  (สะสม 57) | ร้อยละ 22  (สะสม 79) | ร้อยละ 19  (สะสม 98) |
| **รายจ่ายลงทุน**  **(ร้อยละ)** | ร้อยละ 75 | ร้อยละ 13  (สะสม 13) | ร้อยละ 16  (สะสม 29) | ร้อยละ 17  (สะสม 46) | ร้อยละ 29  (สะสม 75) |

กรมส่งเสริมการปกครองท้องถิ่นได้รวบรวมผลการใช้จ่ายงบประมาณรายจ่ายประจำปีงบประมาณ พ.ศ. 2565 แผนงานยุทธศาสตร์ส่งเสริมการกระจายอำนาจให้แก่องค์กรปกครองส่วนท้องถิ่น   
งบเงินอุดหนุนที่จัดสรรให้แก่เทศบาลตำบลและองค์การบริหารส่วนตำบล เงินอุดหนุนเฉพาะกิจที่มีลักษณะ  
เป็นรายจ่ายลงทุน ณ วันที่ 28 กุมภาพันธ์ 2565 พบว่าองค์กรปกครองส่วนท้องถิ่นยังมีการเบิกจ่ายงบเงินอุดหนุนเฉพาะกิจไม่เป็นไปตามเป้าหมายของมาตรการเร่งรัดการเบิกจ่ายงบประมาณและการใช้จ่ายภาครัฐ ประจำปีงบประมาณ พ.ศ. 2565 ดังนั้น เพื่อให้การใช้จ่ายและการบริหารงบประมาณรายจ่ายประจำปีงบประมาณ พ.ศ. 2565 งบเงินอุดหนุนเฉพาะกิจขององค์กรปกครองส่วนท้องถิ่นเป็นไปอย่างมีประสิทธิภาพ ขอให้จังหวัดดำเนินการ ดังนี้

1. เร่งรัดองค์กรปกครองส่วนท้องถิ่นที่ได้รับจัดสรรงบเงินอุดหนุนเฉพาะกิจ ดำเนินการ  
ตามกระบวนการจัดซื้อจัดจ้างและการจัดหาพัสดุภาครัฐจนถึงขั้นตอนการได้ตัวผู้รับจ้างและลงนามในสัญญา  
ก่อหนี้ผูกพันให้แล้วเสร็จภายในไตรมาสที่ 2 (31 มีนาคม 2565) หากดำเนินการไม่แล้วเสร็จและประสงค์  
จะดำเนินการต่อให้เร่งดำเนินการและเบิกจ่ายงบประมาณให้เป็นไปตามเป้าหมายของการเบิกจ่ายที่ได้กำหนดตามมาตรการเร่งรัดการเบิกจ่ายงบประมาณและการใช้จ่ายภาครัฐ ประจำปีงบประมาณ พ.ศ. 2565

2. กรณีงบประมาณรายการใดที่องค์กรปกครองส่วนท้องถิ่นพิจารณาแล้วเห็นว่า  
หมดความจำเป็นต้องใช้จ่ายไม่ว่ากรณีใด **ให้เร่งส่งคืนงบประมาณให้กรมส่งเสริมการปกครองท้องถิ่น  
ภายในวันที่ 31 มีนาคม 2565** หากพ้นกำหนดดังกล่าวจังหวัดต้องให้องค์กรปกครองส่วนท้องถิ่น  
ชี้แจงเหตุผลและข้อเท็จจริงที่ไม่สามารถส่งคืนงบประมาณได้ตามที่กำหนด

3. กรณีงบประมาณที่องค์กรปกครองส่วนท้องถิ่นได้รับจัดสรรมีข้อผิดพลาดคลาดเคลื่อน  
ให้ผู้ว่าราชการจังหวัดพิจารณาอนุมัติแก้ไขเปลี่ยนแปลงเงินจัดสรรตามระเบียบว่าด้วยการบริหารงบประมาณ พ.ศ. 2562 หลักเกณฑ์ว่าด้วยการใช้งบประมาณรายจ่าย การโอนเงินจัดสรรหรือการเปลี่ยนแปลง  
เงินจัดสรร พ.ศ. 2562 และคำสั่งกรมส่งเสริมการปกครองท้องถิ่น ที่ 716/2563 ลงวันที่ 10 กันยายน 2563 ก่อนที่องค์กรปกครองส่วนท้องถิ่นไปดำเนินการตามกระบวนการจัดซื้อจัดจ้างและการจัดหาพัสดุภาครัฐ   
หากรายการใดที่อยู่นอกเหนืออำนาจการพิจารณาของผู้ว่าราชการจังหวัดให้เร่งส่งเรื่องให้กรมส่งเสริมการปกครองท้องถิ่นภายในวันที่ 30 มิถุนายน 2565 เพื่อรวบรวมขอทำความตกลงกับสำนักงบประมาณ

4. กรณีที่องค์กรปกครองส่วนท้องถิ่นดำเนินการตามกระบวนการจัดซื้อจัดจ้างจนถึงขั้นตอนการได้ตัวผู้รับจ้างและลงนามในสัญญาก่อหนี้ผูกพันแล้ว และมีความประสงค์ที่จะเปลี่ยนแปลงสัญญา  
หรือข้อตกลงซึ่งเป็นการเปลี่ยนแปลงรายการเงินจัดสรร หรือรายละเอียดของเงินจัดสรรที่กำหนดตามหนังสือ กรมส่งเสริมการปกครองท้องถิ่น ที่ มท 0810.8/ว 2250 ลงวันที่ 1 ตุลาคม 2564 โดยไม่ทำให้ราชการ  
เสียผลประโยชน์ ให้ผู้ว่าราชการจังหวัดพิจารณาอนุมัติการแก้ไขเปลี่ยนแปลงดังกล่าวก่อนองค์กรปกครอง  
ส่วนท้องถิ่นไปดำเนินการแก้ไขสัญญาหรือข้อตกลงนั้น ตามนัยหนังสือคณะกรรมการวินิจฉัยปัญหาการจัดซื้อจัดจ้างและการบริหารพัสดุภาครัฐ กรมบัญชีกลาง ด่วนที่สุด ที่ กค (กวจ) 0405.4/32820 ลงวันที่ 1 สิงหาคม 2562 เรื่อง ข้อหารือแนวทางปฏิบัติในการแก้ไขสัญญาหรือข้อตกลง ตามสิ่งที่ส่งมาด้วย 1

/5. กรณีที่...

5. กรณีที่องค์กรปกครองส่วนท้องถิ่นดำเนินการตามกระบวนการจัดซื้อจัดจ้างจนถึงขั้นตอนการได้ตัวผู้รับจ้างและลงนามในสัญญาก่อหนี้ผูกพันแล้ว มีงบประมาณที่เหลือจ่ายจากการจัดซื้อจัดจ้าง   
หากมีความประสงค์ขอใช้งบประมาณเหลือจ่ายดังกล่าว ให้จัดทำข้อมูลรายงานผลการจัดซื้อจัดจ้างที่ได้มีการลงนามในสัญญาจ้างแล้ว พร้อมกับจัดทำข้อเสนอขอใช้งบประมาณที่เหลือจ่ายภายใต้ประเภทรายการงบประมาณเดียวกัน ส่งให้จังหวัดรวบรวมพิจารณากลั่นกรองและให้ความเห็น เพื่อรายงานกรมส่งเสริมการปกครองท้องถิ่น พิจารณาอนุมัติ **โดยให้จังหวัดรายงานการเสนอขอใช้งบประมาณที่เหลือจ่ายให้กรมส่งเสริมการปกครองท้องถิ่นนับตั้งแต่วันที่องค์กรปกครองส่วนท้องถิ่นได้มีการลงนามในสัญญาจ้าง** **จนถึงวันที่ 29 เมษายน 2565**   
**ทั้งนี้ จะถือวันที่กรมส่งเสริมการปกครองท้องถิ่นประทับตรารับเป็นสำคัญ**

ในการนี้ ขอให้จังหวัดติดตาม กำชับองค์กรปกครองส่วนท้องถิ่นรายงานผลและความคืบหน้า  
ของการดำเนินงานทุกครั้งเมื่อมีการดำเนินการตามขั้นตอนของการจัดซื้อจัดจ้าง ผ่านระบบสารสนเทศ  
เพื่อการวางแผนและประเมินผลขององค์กรปกครองส่วนท้องถิ่น (e-Plan) ไปจนกว่าการดำเนินการจะสิ้นสุด เพื่อกรมส่งเสริมการปกครองท้องถิ่นจะได้ประมวลผลการดำเนินงานและการใช้จ่ายงบเงินอุดหนุนเฉพาะกิจขององค์กรปกครองส่วนท้องถิ่น ให้หน่วยงานที่เกี่ยวข้องทราบต่อไป ทั้งนี้ องค์กรปกครองส่วนท้องถิ่น  
จะต้องถือปฏิบัติตามกฎหมาย ระเบียบ ข้อบังคับ มติคณะรัฐมนตรี และหนังสือที่เกี่ยวข้องอย่างเคร่งครัด   
โดยคำนึงถึงประโยชน์สูงสุดของทางราชการเป็นสำคัญ รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการกระจายอำนาจและการจัดทำงบประมาณเงินอุดหนุน

โทร. ๐ ๒๒๔๑ ๙๐๐๐ ต่อ 2332

โทรสาร ๐ ๒๒๔๑ ๖๙๕๖

ไปรษณีย์อิเล็กทรอนิกส์ saraban@dla.go.th

ร.อสถ............................................

ผอ.กพส.........................................

ผอ.กง.กจ......................................   
นวผ.ชก.........................................   
นวผ.ชก.........................................